એમ મારી દુનિયા પણ મારા પરિવારમાં સમાઈ ગઈ… સમયને જતા ક્યાં વાર લાગે છે જોત જોતામાં તું મોટો થવા લાગ્યો તારા પપ્પાને હંમેશા થતું કે સવારનો ચા-નાસ્તો હું એમની સાથે બેસીને કરું પણ સવારમાં તારા પપ્પાનુ ટીફીન તૈયાર કરવાનું, તને સ્કુલ માટે તૈયાર કરવાનો અને બીજા કામોએ મને ક્યારેય એ ફુરસદ ના આપી… જેમ જેમ તું મોટો થવા લાગ્યો તારા સ્કુલ, ટ્યુશન અને બીજા કલાસીસ મુજબ અમારું શીડ્યુલ્ડ સેટ થવા લાગ્યું. . દિવસે ને દિવસે વધતી જતી મોંઘવારી સાથે ખર્ચાઓ પણ વધવા લાગ્યા, ઘર ચલાવવાનો, ઘરની લોનનો હપ્તો, તને ભણાવવાનો, તારી જરૂરિયાતોનો એ વખતે પગાર પણ બહુ નાનો હતો સાથે દાદા-દાદીને મહીને ચોક્કસ રક્મ મોકલવાની … પરિવારમાં કોઈનેય તકલીફ ના પડે એટલે તારા પપ્પાએ ઓફિસથી ઘરે આવી સાંજે બીજી કંપનીના એકાઉન્ટ લખવાનું શરુ કરેલું… પૈસાની અછતને પહોંચી વળવા શક્ય એટલી કરકસર કરવી પડતી.